Ai
22 di Avrîl uns cuindis fantats dal moviment Ghjuventù
Indipendentista a àn ocupât in maniere pacifiche il bastion che al
controle dal alt la citât di Corti / Corte, capitâl storiche de
Corsiche. La azion e je stade metude in at ae fin di une
manifestazion inmaneade de organizazion de zoventût indipendentiste
corse par rivendicâ la amnistie pai presonîrs politics e la metude
in vore des riformis votadis de Assemblee de Corsiche tant che la
couficialitât de lenghe corse, un statût dai residents e un regjim
di fiscalitât speciâl par fâi cuintri ae speculazion imobiliâr e
teritoriâl. I fantats a àn ancje tacât un siopar de fam par
domandâ che lis autoritâts statâls a rispietin la volontât dai
cors cul dâ il vie libare aes misuris votadis de Assemblee de
Corsiche.
Font:
Alta Frequenza, 23/04/15;
France3 ViaStella, 23/04/15
kac_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn srd_Latn fra_Latn lmo_Latn lmo_Latn